TULLY’S – French Roast Decaf Coffee – Java Kap
Home » Single Serve » Keurig® K-Cup Capsules » TULLY’S – French Roast Decaf Coffee
SKU: TYDF Categories: Single Serve, Keurig® K-Cup Capsules Tags: Dark, decaf, Frenach Roast, K-Cup, Keurig, Tullys Pikkewyne vrek glo weens voëlgriep - Omgewing - Republikein
Friday, April 19th, 08:12:49
Pikkewyne vrek glo weens voëlgriep
Nie aansteeklik vir mense
Tanja Bause - Dooie Afrika-pikkewyne word steeds op Halifax-eiland naby Lüderitz, in die see en op strande in dié omgewing ontdek.
Sedert die vrektes aan die begin van Desember 2017 is meer as 250 karkasse van volwasse pikkewyne reeds gevind.
Verlede week alleen is 30 karkasse ontdek.
“Ons was Saterdag weer op Halifax en het nóg dooies ontdek. Ons het die pikkewyne verbrand in die hoop dat ons die virus kan stop. Ons was van twee staatsveeartse van Keetmanshoop vergesel, wat verdere monsters geneem het,” het dr. Jessica Kemper, ’n pikkewynkenner en navorser, gesê.
Intussen het die ministerie van visserye en mariene hulpbronne in ’n verklaring gesê hoewel hulle nog op die toetsuitslae van die sentrale veeartseny-laboratorium wag, lyk dit wel of die oorsaak van die sterftes voëlgriep is.
Monsters en organe van dooie pikkewyne is twee weke gelede reeds na die laboratorium in Windhoek gestuur en geen amptelike bevestiging of uitslae hieroor is al ontvang nie en dié kantoor het teen druktyd, ná herhaalde versoeke om kommentaar, nie gereageer nie.
“Dit is nie besoedeling nie, dit is nie olie nie, dit is nie skadelike algblom-toksiene nie – dit is 'n virus. En ons pikkewyne vrek. Ons moet hierdie uitbreking beheer, die impak daarvan beperk en verhoed dat dit versprei,” sê Lüderitz Marine Research se Facebook-bladsy.
“Weerstoestande laat nie toe dat ons elke dag Halifax toe kan gaan nie. Maar die ministerie is daaraan toegewy om die eiland op ’n gereelde basis te besoek sodat ons die dooie pikkewyne kan optel en hulle verbrand om te verhoed dat die virus versprei,” lui die verklaring.
Tydens ’n ondersoek is gevind een geelbekseeswael (Swift Tern) op Halifax het dieselfde simptome as die pikkewyne getoon.
“Ons grootste kommer is dat die pikkewyne reeds ’n bedreigde spesie is. Hoewel goeie bevolkingsgroei op die eiland aangeteken is, is dit ’n ramp vir die bevolking,” lui die verklaring.
In 2017 het die H5N8-stam van die voëlgriepvirus onder Suid-Afrika se pluimveebedryf uitgebreek.
Hoewel die hoenderbedryf die meeste hieronder gely het, is ook sterftes onder Afrika-pikkewyne, seeswaels en malgasse aangemeld.
Die virus is nie aansteeklik vir mense nie en daar word vermoed die pikkewyne op Halifax is deur dieselfde stam van die virus geraak.
“Tot dusver kom die pikkewynvrektes steeds net op Halifax-eiland onder volwasse pikkewyne voor en is daar steeds geen dooies op die Mercury-, Possession- en Ichaboe-eilande ontdek nie,” het Kemper gesê.